Новоселиця — центер сельской рады, розмѣщена в долинѣ рѣчкы Лужанка, межи Широкым Лугом и Нересницьов, за 29 км на сѣверовосток од райцентра и за 5 км од желѣзничной штации Нересниця, але желѣзниця перестала ходити року 1998. В околици села суть найдища мрамора высокой якости, плохов 600 га, котры в чехословацкой добѣ розробляли ся сполочностьов з чешскым и австро-нѣмецкым капиталом. В околици были три соляны жерела, з котрых добывали ропу и з ней выварьовали кухеньску соль.